คาร์ลอส เตเบซ ยิง 2 ประตู และจ่ายให้ อัลบาโร โมราตา ยิงอีก 1 ประตู ช่วยให้ ม้าลาย ยูเวนตุส บุกไปชนะ เสือเหลือง โบรุสเซีย ดอร์ทมุนด์ ถึงถิ่น 3-0 รวมผล 2 นัด ยูเวนตุส ชนะ 5-1 ผ่านเข้ารอบ 8 ทีมสุดท้ายศึกยูฟ่า แชมเปียนส์ลีก ได้สำเร็จ,การแข่งขันฟุตบอลยูฟ่า แชมเปียนส์ลีก รอบ 16 ทีมสุดท้าย นัด 2 ประจำวันพุธที่ 18 มี.ค. คู่ที่น่าสนใจ เสือเหลือง โบรุสเซีย ดอร์ทมุนด์ เปิดสนาม ซิกนัล อิดูนา พาร์ค  รับการมาเยือนของ ม้าลาย  ยูเวนตุส  โดยนัดแรก ยูเวนตุส เปิดบ้านเอาชนะไปได้ก่อน  2-1,เกมนี้ เยอร์เกน คลอปป์ กุนซือดอร์ทมุนด์ วาง อิเคย์ กุนโดกัน คุมกลางกับ สเวน เบนเดอร์ ส่วนแนวรุกมี มาร์โก รอยส์ กับ ปิแอร์ โอบาเมยอง เป็นทีเด็ด ด้าน มัสซิมิเลียโน อัลเลกรี กุนซือยูเวนตุส วาง เคลาดิโอ มาร์คิซิโอ,อาร์ตูโร วิดัล และ ปอล ป็อกบา ประสานงานในแดนกลาง ส่วนแนวรุกใช้ คาร์ลอส เตเบซ จับคู่ อัลบาโร โมราตา ลงล่าตาข่าย,เปิดฉากครึ่งแรกมาเพียง 3 นาที ยูเวนตุส ได้ประตูขึ้นนำ 1-0 จากจังหวะที่ ปาทริซ เอฟรา จ่ายบอลให้ คาร์ลอส เตเบซ ซัดด้วยขวาจากนอกเขตโทษ บอลพุ่งเสียบมุมเข้าไปอย่างเฉียบขาด,จากนั้น น.15 ทีมเยือนเกือบได้เฮอีกรอบ เมื่อ สเตฟาน ลิชท์สไตเนอร์ ลองส่องไกลจากนอกเขตโทษ แต่ โรมัน ไวเดนเฟลเลอร์ นายด่านดอร์ทมุนด์ พุ่งปัดออกหลังไปได้หวุดหวิด,เข้าสู่ช่วงท้ายครึ่งแรก น.36 ดอร์ทมุนด์ได้ลุ้นตีเสมอ จากจังหวะที่  ปิแอร์ เอเมอริค โอบาเมยอง กดเรียดจากนอกเขตโทษ แต่บอลยังไม่ตรงกรอบ  ,จบครึ่งแรก ยูเวนตุส นำ โบรุสเซีย ดอร์ทมุนด์ อยู่ 1-0 ,กลับมาเล่นต่อครึ่งหลัง ถึง น.50 ยูเวนตุส เกือบได้ลูกที่สอง จากจังหวะที่ คาร์ลอส  เตเบซ พาบอลลุยขึ้นมาจากกลางสนาม ก่อนรอจังหวะแล้วจ่ายให้ อัลบาโร โมราตา ซัดในเขตโทษ แต่ยังไม่ผ่าน ไวเดนเฟลเลอร์,จากนั้น น.62 ดอร์ทมุนด์เกือบได้ประตูเหมือนกัน จากจังหวะยิงของ เควิน คัมเพิล แค่บอลตรงตัว บุฟฟอน รับได้สบาย,ถึง น.70 ยูเวนตุส ขยับหนีเป็น 2-0 เคลาดิโอ มาร์คิซิโอ เปิดบอลขึ้นหน้าให้ คาร์ลอส เตเบซ หลุดกับดักล้ำหน้า พาบอลลุยมาในเขตโทษด้านขวา ก่อนจ่ายเข้ากลางให้ อัลบาโร โมราตา แปเข้าไปง่ายๆ,เข้าสู่ช่วงท้ายเกม น.80 ยูเวนตุส  นำห่าง 3-0 โรแบร์โต เปเรย์รา จ่ายให้ คาร์ลอส เตเบซ แตะบอลเข้าเขตโทษก่อนซัดเสียบเสาแรกเข้าไปอย่างสวยงาม,เวลาที่เหลือไม่มีฝ่ายไหนทำประตูเพิ่มได้ จบเกม ยูเวนตุส ชนะ ดอร์ทมุนด์ 3-0 รวม 2 นัด ยูเวนตุส ชนะ 5-1 ผ่านเข้ารอบ 8 ทีมสุดท้ายสำเร็จ,รายชื่อ 11ตัวจริงของทั้ง 2 ทีม,โบรุสเซีย ดอร์ทมุนด์,:โรมัน ไวเดนเฟลเลอร์,มัตส์  ฮุมเมลส์,เนเวน ซูโบติช,โซคราติส ปาปาสธาโธปูลอส,มาร์เซล ชเมลเซอร์,สเวนเบนเดอร์,เฮนริค เอ็มคิตาร์ยัน,มาร์โก รอยส์,อิเคย์ กุนโดกัน,เควิน คัมเพิล,ปิแอร์ เอเมอริค  โอบาเมยอง,ยูเวนตุส,:จิอันลุยจิ บุฟฟอน,เลโอนาร์โด โบนุชชี,จอร์โจ คิเอลลินี,สเตฟาน ลิชท์สไตเนอร์,ปาทริซ เอฟรา,อาร์ตูโร วิดัล,เคลาดิโอ มาร์คิซิโอ,ปอล ป็อกบา,โรแบร์โต เปเรย์รา,อัลบาโร โมราตา,คาร์ลอส เตเบซ
คาร์ลอส เตเบซ ยิง 2 ประตู และจ่ายให้ อัลบาโร โมราตา ยิงอีก 1 ประตู ช่วยให้ ม้าลาย ยูเวนตุส บุกไปชนะ เสือเหลือง โบรุสเซีย ดอร์ทมุนด์ ถึงถิ่น 3-0 รวมผล 2 นัด ยูเวนตุส ชนะ 5-1 ผ่านเข้ารอบ 8 ทีมสุดท้าย ยูฟ่า แชมเปียนส์ลีก